Profil profesional
Mihail este avocat cu o practică orientată către mediul de afaceri. De-a lungul a peste 14 ani de practică în cadrul unor firme de renume, inclusiv din Big 4, a asistat companii din sectoare diverse: industria farmaceutică, energie și gaze naturale, sector public, auto, transporturi, construcții și infrastructură, IT, retail și servicii financiare. Expunerea la industrii diferite i-a oferit o înțelegere aplicată a modului în care deciziile juridice se traduc în impact financiar și operațional concret. 
Ceea ce ne diferențiază este perspectiva duală, dobândită atât din poziția de avocat extern, cât și din cea de avocat care a furnizat consultanță profesională de tip in house către companii internaționale. 
Am fondat Petcu Partners cu obiectivul de a oferi expertiză de un standard profesional într-un format accesibil, direct și eficient, fără intermediari si fără costuri operaționale sau logistice suplimentare. 
Experiența noastră acoperă întregul ciclu al dezvoltării unei afaceri, a disputelor de business între profesioniști și a disputelor cu autoritățile publice, precum asistența pe durata controalelor fiscale și vamale, contestarea deciziilor de impunere și de regularizare, suspendarea executării, reprezentarea în instanță la toate nivelurile, inclusiv la Înalta Curte de Casație și Justiție și Curtea de Justiție a Uniunii Europene. 
Mihail a gestionat dosare în care miza financiară a depășit zeci de milioane de euro, în contexte în care soluția juridică trebuia integrată cu strategia comercială și cu realitățile operaționale ale clientului. 
Mihail furnizează asistență juridică în engleză și română.

